Chrám svätých Petra a Pavla (Dobrinište)

**Chrám svätých Petra a Pavla** () je pravoslávny chrám z obdobia bulharského národného obrodenia nachádzajúci sa v meste Dobrinište v okrese Bansko v Blagoevgradskej oblasti v juhozápadnom Bulharsku. Budova má priznaný štatút kultúrnej pamiatky a je považovaná za najvýznamnejšiu kultúrnu pamiatku mesta.

## Lokalizácia
Chrám sa nachádza v centrálnej časti mesta Dobrinište na námestí *ploštad "Makedonija"* ().

## Dejiny
S výstavbou sa začalo v roku 1834 a budova chrámu bola postavená v roku 1835. O niečo neskôr bola postavená aj oddelená zvonica. Zvonica je trojposchodová a nachádza sa západne od budovy chrámu. Dátum výstavby pôvodnej zvonice (1835) je zaznamenaný na pamätnej kamennej doske na západnej strane zvonice. Zvonica je vysoká 30 metrov a nachádzajú sa v nej 3 zvony. V dôsledku udalostí Prvej balkánskej vojny ako aj Druhej balkánskej vojny v rokoch 1912 a 1913 bola pôvodná zvonica poškodená. Reštaurovaná bola v roku 1986.

## Charakteristika
* Budova chrámu – Budova je dlhá 22 metrov, široká 17,6 metra a vysoká (bez veží) 5,4 metra. Steny dosahujú hrúbky až 80 centimetrov. Areál chrámu je ohradený ohradou zhotovenou z kameňov pospájaných maltou. Chrám samotný je trojloďová pseudobazilika s predsieňou a otvorenou galériou na južnej strane budovy. Budova má dva vchody a to na západnej a na južnej strane. Na východnej strane sa nachádza apsida. Na západnej strane budovy nad predsieňou sa nachádza zvonica a v strede hlavnej lode sa nachádza kupola. Zvonica a kupola boli postavené v rámci reštaurácie, ktorá prebehla v roku 1926.

K mimoriadne cenným pamiatkam interiéru chrámu patrí oltár a ikonostas, vrátane ikon, ktoré predstavujú predmety s vysokou umeleckou hodnotou. 

* Zvonica – Oddelená zvonica bola postavená o niečo neskôr než chrám samotný. S výstavbou sa však začalo v roku 1835, čo je zrejmé z nápisu na kamennej pamätnej doske, ktorá sa nachádza na západnej fasáde zvonice. Zvonica je trojposchodová a nachádza sa západne od budovy chrámu. Je vysoká 30 metrov a nachádzajú sa v nej 3 zvony. 

Na jar v roku 1990 bol na zvonici osadený hodinový mechanizmus s ciferníkom. Výrobcom hodín je majster Toťu Raknov, ktorý hodiny zhotovil v rokoch 1989 – 1990 a následne ho s dvoma pomocníkmi aj osadil na fasádu budovy. Navíjanie mechanizmu hodín je ovládané elektrikou za pomoci elektromotora a prebieha každých 20 minút.

## Chrámový sviatok
Chrámový sviatok sa slávi 29. júna. 

## Zaujímavosť
* Pôvodná stavba zvonice bola poškodená v priebehu prvej ako aj druhej balkánskej vojny. V priebehu Prvej balkánskej vojny zvonicu poškodili Turci a v priebehu Druhej balkánskej vojny Gréci.

## Galéria

Dobrinishte-2020-SvSvPetarPavel03 (1).jpg|Pohľad na chrám a zvonicu zo západu
Dobrinishte-2020-SvSvPetarPavel01.jpg|Pohľad na chrám zo severu
Dobrinishte-2020-SvSvPetarPavel10.jpg|Pohľad na zvonicu zo severu
Dobrinishte-2020-SvSvPetarPavel06.jpg|Galéria na južnej fasáde chrámu
Dobrinishte-2020-SvSvPetarPavel07.jpg|Detailný pohľad na kostolnú vežu
Dobrinishte-2020-SvSvPetarPavel08 (1).jpg|Z južnej fasády chrámu
Dobrinishte-2020-SvSvPetarPavel09.jpg|Pohľad na južnú fasádu chrámu
Dobrinishte-2020-SvSvPetarPavel11 (1).jpg|Pohľad na chrám z juhu
Dobrinishte-2020-SvSvPetarPavel12.jpg|Pohľad na východnú fasádu chrámu s apsidou
Dobrinishte-2020-SvSvPetarPavel13.jpg|Zvonica z juhozápadu
Dobrinishte-2020-SvSvPetarPavel14 (1).jpg|Pohľad na areál chrámu z juhu
Baptism Icon by Toma Vishanov from Peter and Paul Church in Dobrinishte.jpg|Ikona z konca 18. storočia zobrazujúca „Krst Pána“ nachádzajúca sa v chráme


## Referencie

## Iné projekty

Dobrinište
Dobrinište
Kategória:Stavby v Dobriništi
Dobrinište
Kategória:Kostoly z obdobia bulharského národného obrodenia
Kategória:Architektúra z 1835